উন্নত প্রযুক্তির ডেস্ট্রয়ার তৈরি করছে ইরান
এবার শক্তিশালী ডেস্ট্রয়ার জাহাজ নির্মাণের ঘোষণা দিয়েছে ইরান। মধ্যপ্রাচ্যের দেশটির প্রতিরক্ষা মন্ত্রণালয় থেকে শুক্রবার এ ঘোষণা দেয়া হয়। 







এতে বলা হয়, নতুন ওই ডেস্ট্রয়ারের ওজন হবে ৬ হাজার টন।  দ্রুতই এর কাজ শুরু হতে চলেছে বলে জানানো হয় ওই ঘোষণায়।  খবর মেহর নিউজের।




ইরানের সমুদ্র শিল্পবিষয়ক সংস্থার প্রধান রিয়ার অ্যাডমিরাল আমির রাস্তেগারি বলেন, এই ডেস্ট্রয়ার হবে অত্যন্ত শক্তিশালী এবং বিশেষ ক্ষমতা দিয়ে এটিকে তৈরি করা হবে। 
তিনি বলেন, এই জাহাজ নির্মাণের ফলে ইরানের নৌবাহিনীর সমুদ্রসীমায় দীর্ঘ অভিযানের ক্ষমতা বাড়বে। জাহাজটি কোনো বন্দরে না ভিড়েই একটানা দুই মাস অভিযান চালাতে পারবে। 
রিয়ার অ্যাডমিরাল রাস্তেগারি আশা করেন, চলতি বছরেই এই ডেস্ট্রয়ার নির্মাণের কাজ শুরু হবে। ইরানের প্রতিরক্ষা মন্ত্রণালয়ের শীর্ষ এ কর্মকর্তা বলেন, নৌ যুদ্ধে সাবমেরিন একটি গুরুত্বপূর্ণ সম্পদ।
বিষয়টি মাথায় রেখে ইরান পরমাণু শক্তিচালিত সাবমেরিনে বানানোর সক্ষমতাও অর্জন করেছে।

এবার শক্তিশালী ডেস্ট্রয়ার জাহাজ নির্মাণের ঘোষণা দিয়েছে ইরান। মধ্যপ্রাচ্যের দেশটির প্রতিরক্ষা মন্ত্রণালয় থেকে শুক্রবার এ ঘোষণা দেয়া হয়।